
Diamars 31 di januari tabata e di dos dia cu Rey Willem- 
Alexander, Reina Maxima y Prinses Amalia tabata na Aruba. 
Un dia cu a inicia cu caminta trempan den Parke Nacional 
Arikok y cu a culmina den un bunita celebracion cultural riba 
Plaza Padu special dedica na e Famia Real. 


= AO A 


E prome sitio cu e Famia Real a bishita riba nan di dos dia na 
Aruba tabata Parke Nacional Arikok. Akinan e Famia Real a 
cana den naturalesa acompaña pa esnan cu ta traha den e 
parke. Nan a siña untiki di Aruba su flora y fauna, especialmente 
di especienan protegi y nan a comparti un rato agradabel cu e 
park rangers. 


Prinses Amalia cu ta prome biaha di bishita na Aruba a bishita 


Aruba Aloe hunto cu su mayornan. Na e sitio e famia a conoce 
e fabrica di Aloe y tur e productonan di cuido cu Aruba Aloe ta 
crea. Na e ocasion e Famia Real a combersa cu empleadonan 
y nan a traha nan mesun producto. 


Despues di merdia Universidad di Aruba a organisa un lectura 
y un quiz special cu studiantenan di e facultad di derecho 
tocante “Caribisch Recht”. Na e ocasion Rey Willem-Alexander, 
Reina Maxima y Prinses Amalia cu tambe a wordo invita pa 
forma parti di e lectura y e quiz, a tuma tempo pa comparti cu 
e studiantenan y docentenan di universidad tocante educacion 
na Aruba, oportunidadnan laboral y sostenibilidad. 

Continuacion BISHITA DI FAMIA REAL A CULMINA CU UN BUNITA ANOCHI.... 


Mientras cu Reina Maxima a bay bishita un proyecto di 
agricultura di Qredits (Cunucu famia Koolman), Rey Willem- 
Alexander y Prinses Amalia a bay Compleho deportivo Frans 
Figaroa pa un demostracion di futbol di un grupo di mucha 
muhe y mucha homber talentoso. 


Bishita di Famia Real ta conclui cu un bunita anochi cultural 
riba Plaza Padu y Bon Bini Festival na Fort Zoutman. Akinan 
Rey Willem-Alexander, Reina Maxima y Prinses Amalia a 
cera conoci cu productonan local y nan a disfruta di diferente 
presentacion di canto y baile. Tabata un bunita anochi yena cu 
ambiente den compania di adultonan y muchanan cu tabata 
presente pa saluda y comparti un rato agradabel den presencia 
di Famia Real. 

2023 aña DI 


UNION Y POSITIVISMO! 


AJA 


Gabinete Wever-croes Ù 


“TA DI IMPORTANCIA VITAL PA CUIDA NOS 


MUCHANAN DURANTE TEMPORADA DI 
ARUBA SU CARNAVAL” 


Carnaval ta un bunita celebracion di Aruba su cultura. Ban 
percura pa nos celebra esaki na un manera sano y percura 
pa pone seguridad y salud di nos muchanan na prome lugar. 
Carnaval ta dushi pero mayornan mester ta consciente cu 
Carnaval ta nifica cu nos muchanan lo wordo exponi na solo 
fuerte, calor, musica duro y oranan largo riba pia. Esaki ta 
pa ambos muchanan participando den parada como tambe 
muchanan cu ta bai mira e paradanan. 


Ministerio di Salud Publico conhuntamente cu Departamento 
di Salud Publico ta pidi mayornan pa yuda muchanan practica 
bon higiena personal y di alimentacion durante e temporada di 
Carnaval. Algun tips cu mayornan por sigui ta lo siguiente: 


PA PROTECCION CONTRA DI SOLO FUERTE: 
Percura pa haci uzo di Sunblock 
cu ta contene un minimo di 35 SPF 
cu UVA y proteccion di UVB. Aplica 
esaki mei ora prome cu sali for di 
cas y repalica esaki cada mei oraPa 
extra proteccion di solo lo ta bon pa 
muchanan bisti pechi cu bril di solo. 


Pa proteccion contra di zonido duro: 
Semper uza ‘earplugs’ pa proteha e 
horeanan contra e oido/muziek duro | 
durante e parada. Ta bon pa cumpra | 
nan di antemano. 


Bon practica di higiena personal y di 
alimentacion 

Preferibel pa laba man cu awa y 
habon, pero si no tin aceso na esaki 
por haci uzo di 'hand sanitizer' of 
wipes pa haci man limpi prome cu e 
come y despues di uza baño. Laga 
e muchanan desayuna bon mainta. 

VI) Bon desayuno na cas y snacks 


Prepara y hiba cuminda y snack saludabel manera sandwich 
(pan volkoren) traha cu beleg manera pinda, jam, keshi of 
chuculati/muisjes (cu no ta dafia liher). Por hiba diferente fruta 
corta na pida pida manera appel, mandarin, wortel, nootjes of 
pretzels pa snack. Cuminda of snacks hasa no ta contene e 
nutrientenan esencial pa e mucha y nan tin cantidadnan halto 
di salo y vet. Percura pa e muchanan bebe hopi awa durante 
carnaval pa mantene nan mes hidrata durante carnaval. Juice 
of refresco no ta hidrata y ta contene hopi sucu. 


Ta recomenda pa no hiba muchanan bou di 5 afia Carnaval. 
Ban disfruta di Aruba su Carnaval 69 conscientemente y 
cu bienestar di nos muchanan ta na prome lugar. Pa mas 
informacion por tuma contacto cu servicio di cuido salud 
hubenil na Departamento di Salud publico +297 522 4200. 


CUIDA NOS;MUCHANAN 
pa nan tambe Polgdisisutai 

Aplica y reaplica sunblock | 
cada 2 ora. Uza SPF 30 of mas! 


Lag'e semper uza earplugs. 
Uza nan corectamente! 


ár 

Limita bebidanan cu hopi sucu. 
Dun'e awa pa e keda hidrata! 


saludabel durante e parada! 

Geoffrey Wever 


MINISTER 

Aruba ta un isla cu un cultura rico y un historia 
den agricultura. Aunke cu e industria aki no ta uno 
cu ta crece rapidamente, ta importante pa yuda e 
personanan cu tin e vision y e deseo di start un 
business den e ramo aki. E Agri Fund ta un iniciativa 
importante pa yuda e entrepreneurs y agripreneurs 
realisa nan soño y haci nan business un exito. 


Agri Fund ta un proyecto colectivo entre Minister 
UrsellArends y su ministerio di naturalesa, conhunto 
cu Minister Geoffrey Wever y su ministerio di 
asuntonan economico y desaroyo sostenibel. Agri 
Fund ta establece un colaboracion entre gobierno 
di Aruba hunto cu Qredits Aruba, cual pronto lo bira 
un realidad! E meta ta pa yuda e personanan aki 
start nan business y haci nan mas competitivo den 
mercado. Ademas, e fundacion aki ta yuda stimula 


e industria agricultural y crea mas oportunidad pa | 


e personanan di Aruba a traves di financiamento. 


Awe nos tabata tin e honor pa bon bini Su Mahestad 
na Koolman Family Farms pa presencia un ehempel 
positivo di e tipo aki di colaboracion pa stimula 


industria agricultural na Aruba. Koolman Family | 


Farms ta un ehempel di un business cu a haya 

sosten di Qredits Aruba pa crece y bira exitoso. E [iN 


inversion den e negoshi aki a resulta den producto » 
di calidad, un miho bida pa e agricultornan y un È 


impacto positivo riba e comunidad. 


Su Mahestad a demostra su aprecio pa e | 


importancia di e industria agricultural y e iniciativa 


di Agri Fund pa yuda e personanan realisa nan soño. Nos ta 
gradici Su Mahestad pa su entusiasmo y compromiso pa cu e 


desaroyo di Aruba. 


"E Agri Fund ta un ehempel di loke por wordo logra pa medio 


realisa nan potencial y crea un futuro mas sigur pa e industria 
agricultural na Aruba", Geoffrey Wever ta comenta. 


Di parti Minister Geoffrey Wever y Minister Ursell Arends, 
ta gradici Su Mahestad Reina Maxima pa su entusiasmo y 


di colaboracion entre gobierno y sector priva. E iniciativa aki ta Precio pa cu e Agri Fund. E ta un honor pa nos, y sigur pa 
mustra cu ta posibel pa yuda e entrepreneurs y agripreneurs famia Koolman, pa por a ricibi un bishita Real. 

Minister Geoffrey Wever: 


SOCIAAL- ECONOMISCHE RAAD TA PROPONE 


AMPLIA VERLOF DI PATERNIDAD 


pan 


E hende homber cu bira tata tin derecho riba dos dia di verlof 
di paternidad segun ley. Den su ultimo conseho na gobierno, 
Sociaal- Economische Raad ta propone pa amplia e cantidad 
di dos pa cinco dia di verlof di paternidad. 


Riba 1 di februari, Minister di Asuntonan Economico, 
Comunicacion y Desaroyo Sostenibel, mr. Geoffrey Weveraricibi 
bishita di Sociaal- Economische Raad cu a duna un splicacion 
amplio over di e conseho “Uitbreiding Vaderschapsverlof.” 


Desde 2013 articulo 629b di e Bugerlijk Wetboek Aruba ta 
duna den sector priva, e trahador masculino cu bira tata dos 
dia di verlof di paternidad cu pago di salario. Esaki tambe ta e 
caso pa e trahador masculino cu ta ambtenaar. 


SER ta menciona cu segun diferente investigacionan 
internacional, ampliacion di e cantidad di dianan cu di verlof 
di paternidad lo trece beneficionan pa e mucha, e pareha, e 
dunador di trabao, e hende homber y comunidad en general. 


E Conseho a indica cu ta importante pa amplia e verlof di 
paternidad pa yuda famianan cu ta expande. Ta duna tata e 
oportunidad pa participa activamente den cuido di nan yiu y 
tambe yuda mama pa recupera despues di duna luz. Ampliacion 
di e verlof di paternidad tambe ta yuda pa promove igualdad di 
genero den hogar y trabou. 


E benificio pa sociedad ta inclui un miho bienestar pa e 
famianan y yiunan, un relacion mas fuerte entre tata y yiu y un 

disminucion di stress y ansiedad den hogar. Pa empresanan, 
un tereno di tata amplio por yuda pa mehora e productividad y 
retene personal talentoso. No solamente esey, e extension di 
verlof di paternidad tambe tin un impacto positivo riba e salud 
di mama y yiu. Ta duna tempo amplio pa e tata yuda e mama 
pa haya mas tempo pa recupera despues di duna luz y tambe 
ta yuda pa mehora e atencion y cuido pa yiu. 


Tambe diferente stakeholders na Aruba ta di opinion cu 
expansion di verlof di paternidad tin su beneficionan. Basa 
riba e beneficionan pa famia y comunidad SER ta propone pa 
expande e verlof di paternidad na cinco dia. 


E conseho di SER over di expansion di verlof di paternidad ta 
banda di un tema actual, tambe uno di mayor importancia pa 
igualdad segun Minister di Asuntonan 


Economico, Comunicacion y Desaroyo Sostenibel, mr. Geoffrey 
Wever. E beneficionan menciona ta demostra e importancia di 
un sociedad inclusivo. Un sociedad inclusivo den cual cada un 
di nos tin e mesun derecho y oportunidad di participa y biba 
segun nos potencial y metanan. 


Minister di Asuntonan Economico, Comunicacion y Desaroyo 
Sostenibel, Geoffrey Wever ta gradici SER pa e conseho 
“Uitbreiding Vaderschapsverlof”, un conseho cu lo contribui 
pa traha maneho pa stimula igualdad di genero cu ta un 
fundamento esencial pa ta un pais inclusivo. 

Minister Geoffrey Wever: 


MESTER TRAHA NA E CONDICIONNAN 
NECESARIO PA AVANSA DESAROYO 

Recientemente Minister Geoffrey Wever, como Minister 
di Desaroyo Sostenibel, a reuni cu representantenan di 
Sustainable Development Goals (SDG) Commissie y afdeling 
Sustainable Development Planning di Directie Economische 
Zaken, Handel en Industrie (DEZHI) tocante e proximo pasonan 
den implementacion di e SDG Framework di United Nations. 


Desde 2015 Aruba a adopta e Metanan di Desaroyo Sostenibel 
di Nacionnan Uni cu Agenda 2030 pa desaroyo sostenibel. 
E Agenda 2030 ta metanan mundial pa desaroyo sostenibel 
basa riba e principionan di Derechonan Humano y “Leave no 
one behind” den cual ta crucial pa alcansa harmonia entre 
tres elemento esencial di desaroyo sostenibel: crecemento 
economico, inclusion social y proteccion di medio ambiente. 


E Metanan di Desaroyo Sostenibel (SDGs) ta consisti di 
17 metanan riba cual paisnan ta traha pa alcansa den nan 
contexto nacional. E metanan ta: 1. Caba cu pobresa; 2. Caba 
cu hamber; 3. Salud y bienestar; 4. Enseñansa di calidad: 5. 
Igualdad di genero; 6. Awa limpi; 7. Energia limpi y economico; 
8. Trabou decente y crecemento economico; 9. Innovacion 
y infrastructura; 10. Reduci desigualdad; 11. Barionan 
y comunidadnan sostenibel; 12. Produccion y consumo 
responsabel; 13. Accion riba clima; 14. Bida bou awa; 15. 
Bida riba tera; 16. Paz, husticia y institucionnan fuerte; 17. 
Partnership pa logra e metanan. 

E siman aki e Resident Coordinator di United Nations pa Aruba, 
Corsou. St. Maarten, Trinidad & Tobago y Suriname, lo bishita 
Aruba hunto cu diferente otro representante di organisacionnan 
di United Nations lo bishita Aruba. United Nations ta un partner 
strategico internacional importante den implementacion di 


SDGs. 


Minister Geoffrey Wever: “Aruba conoce diferente plannan 
y iniciativanan pa avansa desaroyo sostenibel. Importante 
ta pa traha tambe na e condicionnan necesario pa avansa 
desaroyo sostenibel na Aruba, manera conscientisacion 
nacional over kiko SDGs ta, fortifica partnerships strategico 
nacional y internacional, mehora procesonan gubernamental y 
priorisacion den cuadro di e recursonan (financiero y humano) 
limita”. 

MINISTER ENDY CROES TA FELICITA S.V. 
UNISTARS CU NAN 35 AÑA DI EXISTENCIA Y 
EXITOSO FERIA DI BARIO 


[ l È # PZA) art aA Pil i de i e 

Riba Dia di Betico, S.V. Unistars a celebra 35 aña di existencia 
y en conexion cu e celebracion a organisa nan di cuater edicion 
di famoso Feria di Bario, despues di casi 5 aña. Minister Endy 
Croes tabata presente na unda a felicita directiva di S.V. 
Unistars y gradicinan pa e excelente trabou cu nan ta haci pa 
deporte y muchanan di Pos Chiquito y henter pueblo di Aruba. 
Unistars ta un ekipo di futbol funda pa sr. Roy Croes (q.e.p.d) 
na aña 1986. E meta di Unistars ta pa tene e muchanan di 


bario for di caya. 


E Feria di Bario a cuminsa for di oranan tempran di mainta na e 
tereno na Pos Chiquito cu un ‘hike’ sigui pa diferente weganan 
di futbol unda cu ekiponan La Fama, Brazil Jrs, San Luis y S.V. 
Unistars a participa. Tambe tabatin diferente weganan popular 
e.o. core den saco, wega di dart y paintball. E meta di e feria ta 
pa recuada fondo pa e club pa realisa algun proyecto manera 
e.o. lanta cura di e veld. Minister Endy Croes a enfatisa cu 
tabata reina un tremendo ambiente familiar cu weganan 
popular pa mucha. 


Finalisando Minister Endy Croes ta felicita directiva di S.V. 
Unistars cu e bunita Feria di Bario. Como tambe ta gradici 
pueblo di Aruba specialmente e bario pa sostene e evento. 

Diamars atardi, Minister Endy Croes hunto cu Su Mahestad 
Rey Willem-Alexander, Prinses Amalia y Gobernador di Aruba 
Alfonso Boekhoudt tabata presente na e evento di futbol 
organisa pa Arubaanse Voetbal Bond (AVB) na Compleho 
Deportivo Frans Figaroa. E academia di AVB a duna un bunita 
demostracion di futbol. E deportistanan a ricibi Rey Willem- 
Alexander y Prinses Amalia cu un caluroso bonbini. Minister 
Endy Croes hunto cu Presidente di AVB Sr. Randolf Lacle a 
haci entrega di uniform deportivo di Seleccion Nacional di AVB 
na Rey Willem-Alexander y Prinses Amalia. 


Durante e evento deportivo tabatin diferente seccion, unda cu 
Rey Willem-Alexander, Prinses Amalia, Gobernador Alfonso 
Boekhoudt y Minister Endy Croes a pasa na cada stacion riba 
veld di Compleho Frans Figaroa pa combersa cu e hobennan 
di e academia. Na final, Minister Endy Croes hunto cu Rey 
Willem-Alexander, Prinses Amalia y Gobernador Alfonso 
Boekhoudt a presencia e wega di futbol di seleccion femenino 
contra seleccion masculino. Sigur un atardi memorabel pa nos 
hobennan. 

Minister Plenipotenciario diAruba mr. Ady Thijsen recientemente 
a haci un bishita na e embahador di Kazachstan na Hulanda 
Askar Zhumagaliyev, despues di un bishita di cortesia di 
embahador Zhumagaliyev na minister Thijsen. 


Durante e bishita Minister Thijsen a informa embahador 
Zhumagaliyev cu Aruba su turismo a bin ta recuperando hopi 
bon despues di dos aña di Covid. Segun e mandatario e 
pandemia a mustra hopi cla cu Aruba lo mester diversifica su 
economia cu awor ta leun hopi riba turismo. Pesey Gobierno 
ainda ta sondea oportunidad pa reapertura di e refineria y 
ta papiando cu inversionistanan. Embahador Zhumagaliyev 
a bisa cu e compania nacional di petroleo di Kazachstan ta 
buscando manera pa expande nan actividadnan pafor di 
Kazachstan. Den e lus di esaki e embahador a bisa lo ta bon 
si e por haya mas informacion ariba e refineria pa comparti 
esaki cu su Gobierno y e compania nacional di petroleo di 
Kazachstan. Informacion manera ki tipo di fuel e refineria por 
produci y si esaki tambe ta inclui jetfuel. Minister Thijsen a 
priminti embahador Zhumagaliyev cu elo pasa e peticion aki 
na e minister di Energia y na Refineria di Aruba. 


Otro punto cu a bin dilanti durante e combersacion ta turismo 
for di Kazachstan pa Aruba. Embahador Zhumagaliyev a bisa 
cu hopi habitante di Kazachstan ta viahe pa diferente paisnan 
di mundo. Asina tin hopi habitante di Kazachstan ta bishita 
Republica Dominicano. Minister Thijsen a bisa di lo acerca ATA 
Europa pa tene un presentacion riba Aruba como isla turistico. 
Relata na turismo a papia tambe di e conneccion aereo entre 
Kazachstan y Aruba. Awor aki Air Astana, e compania di 
aviacion bandera di Kazachstan, ta bula pa London, Frankfurt 


y Paris, pero no ta existi vuelonan pa Amsterdam. Embahador 
Zhumagaliyev a bisa cu lo mester cuminsa negosacionnan pa 
un tratado di aviacion entre Hulanda y Kazachstan pa vuelonan 
pa Amsterdam ta posibel cu lo brinda conneccion riba vuelonan 
di KLM pa Aruba. 


Minister Thijsen tabata hopi interesa den e desaroyo 
di E-Governance na Kazachstan. Segun ermbahador 
Zhumagaliyev, su pais ta lider riba e materia di E-Governance 
cu sigur por brinda oportunidad pa Aruba riba e tereno aki. 


Por ultimo minister Thijsen a gradici embahador Zhumagaliyev 
pa e bon recepcion y e combersacion cu a bai den un atmosfera 
hopi ameno y sigur lo bin mas encuentronan pa follow up riba 
algun puntonan di interes entre Kazachstan y Aruba. 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 


Bo ta di acuerdo cu pa recohe mi desperdicio. lo wordo procesa pa poni den 
*e opcion aki no tin cambio di prijs bales y deposita na Sero Teishi 


mester cambia e 


manera di anda cu bo Sl, Mi ta scoge pa haci algun cambio den mi cas/negoshi. 
desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC PLASTIC BEACH PARTY, ARUPRO 6 ECOTECH FREEZONE 5 


GREEN WASTE/PALLET 
BLANCO 


Esaki ta Rene frigidaire, 
HYDROLIC Y GEAR o o 


Bo kier haci mas? 


ÓN a a 
DUMP ILEGAL/MONDI PARKIETENBOS SERO TEISHI a QS RECICLA MINIMALISA PREVENI 


PROHIBI MENOS PREFERA RECONOCE BO IMPA( MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio di Transporte, Integridad. 
Naturalesa y Asuntonan di Adulto Mayor 


"Nada no ta cambia, si nada no cambial 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 


AN 
N Historia di nos pais 
a demostra con mas 
fuerte nos por ta, si nos Uni. 
Diferencia di opinion por t'ey, 
contal cu semper tin respet. 
Y irespecto e diferencia 
di opinion, ora ta trata 
di ARUBA, mas uni nos ta, 
mas fuerte ARUBA ta. 


Den 2023, Ban uni 
pa enfrenta e retonan hunto, 
y pa carga e exito hunto. 
Uni nos lo atende cu e 
retonan nobo pa crea 
solucion, oportunidad 
y un base solido 
pa progreso y felicidad 
pa un y tur den 
nos comunidad. 


UNION A 
DEMOSTRA CON 
MAS FUERTE NOS 
POR TA PA 
CARGA E EXITO 
DI NOS PAIS! 


— ANA DI UN {NN 


